
	Monitorovanie a hodnotenie
 
     Správa o plnení akčného plánu obce Rakovice k 31. 12. 2015 bola spracovaná v zmysle Programu hospodárskeho a sociálneho rozvoja obce Rakovice na obdobie 2015-2025, časť 3.2. Implementácia, a smernice SM-1/2008 o strategickom plánovaní obce Rakovice, čl.6-7. Cieľom monitoringu Akčného plánu obce Rakovice je zostaviť komplexnú informáciu o tom, ako sa plnia opatrenia navrhnuté v PHSR obce počas celého obdobia platnosti dokumentu v rokoch 2015-2025. Tieto údaje sú k dispozícii pre samosprávu a širokú verejnosť.
     Akčný plán obce Rakovice  je zoradený podľa priorít, oblastí a opatrení. Ku každému opatreniu je priradený garant – odborný útvar Obecného úradu, ktoré úlohou je zabezpečiť realizáciu navrhnutých aktivít a monitorovať ich plnenie. Odpočet aktivít v akčnom pláne je spracovaný z pohľadu obce Rakovice, v niektorých prípadoch je ako realizátor danej aktivity uvedený iný subjekt (investor, prevádzkovateľ, partnerská inštitúcia a pod.) V akčnom pláne sú vymenované aktivity bežného, kapitálového a podporného charakteru v časovom slede. Ide o aktivity, ktoré je potrebné realizovať v ďalšom období. Akčný plán je spracovaný na základe údajov v schválenom rozpočte obce, schválených strategických dokumentoch obce a údajov odborných útvarov Obecného úradu Rakovice.
Aktuálna verzia akčného plánu je na webovej stránke obce www.rakovice.sk.
Pripomienky k akčnému plánu obce je možné zaslať e-mailom na adresu
rakovice@stonline.sk.
Ďalší monitoring akčného plánu sa uskutoční ku dňu 31. 12. 2018.



